SARL-NUUS SONDAG 2 JUNIE 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Marten, ZS6ZY, berig dat Judith, LV van Harry Davies, ZSGJRD, hom geskakel 
en verwittig het dat Harry op 31 Mei aan 'n geweldige hartaanval in sy slaap 
oorlede is. SARL nuus betuig graag meegevoel met Judith en Harry se ander 
familie en vriende. 


IN DIE NUUS VANDAG: 102 NUWE RADIOAMATEURS MISVERSTAND 
VEROORSAAK PANIEK SARLGHOME BIED INLIGTING OOR KOM- 
PETISIES 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


102 NUWE RADIOAMATEURS 


Veels geluk aan die 102 kandidate wat die Mei 2013 Radioamateureksamen ges- 
laag het. `n Totaal van 180 mense het ingeskryf, maar net 116 het die eksamen 
geskryf. Die hoogste gemiddelde punt is 98%. Daar was 3 kandidate wat 100% 
vir die regulasieafdeling verwerf het. Die hoogste punt vir die tegniese deel was 
95%. 


Die resultate is op die amptelike webwerf van die SARL gepubliseer, 
www.sarl.org.za. Kandidate wat die Radioamateureksamen geslaag het mag 
onmiddelik op die lug gaan en aktief deelneem aan die stokperdjie. Kontroleer 
asseblief die lys op die webwerf om seker te maak watter roepsein OKOSA 
toegestaan het. 


Die lisensieringsproses neem gewoonlik `n maand of langer, en vir die rede het 
OKOSA en die SARL `n ooreenkoms dat die kandidate wat geslaag het dadelik 
na die publikasie van die resultate op die webwerf van die SARL mag opereer. 


Die RAE bestuurder, Gideon Jannasch, ZSAGJA, het gevra dat die ervare am- 
ateurs die nuwe stemme verwelkom en sal aanspoor om aan elke faset van die 
stokperdjie deel te neem. Wees asseblief geduldig, hulle sal gou in oefening kom. 
Hy het die nuwe amateurs uitgedaag om deel te neem aan hul eerste groot geleen- 
theid, die ZS4 naelloop op Sondag 9 Junie 2013. “Ons wil julle op HF hoor” het 


hy bygevoeg. Meer inligting oor die ZS4 naelloop kan in die Kompetisiehand- 
boek, beskikbaar op die SARL webwerf, gevind word. Voornemende amateurs 
wat nie geslaag het nie word aangemoedig om weer met die Oktobereksamen 
te prober. Moenie moed opgee nie en onthou o vir die eksamen te registreer. 
Enige vrae kan met die RAE Bestuurder by rae@sarl.org.za uitgeklaar word. 


MISVERSTAND VEROORSAAK PANIEK 


'n Bespreking op 'n herhaler oor 'n paar toetse op 472 kHz, wat vra dat ander 
radioamateurs luister en verslae gee veroorsaak paniek omdat aktiwiteit op die 
frekwensie kwansuis kon veroorsaak dat `n vliegtuig neerstort. `n [uisteraar 
van die gesprek het nie mooi geluister nie en vertolk die bespreking as oor 
toetse op 4720 kHz, wat `n lugvaartfrekwensie is. Hy het die persoon op die 
herhaler gewaarsku dat hulle `n vliegtuigongeluk kon veroorsaak. Die gesprek 
het voortgegaan, maar die twee partye het nie besef dat hulle oor verskillende 
frekwensies praat nie. So `n brief is aan OKOSA gerig oor die dreigende gevaar. 
OKOSA het gereageer en gevra dat die SARL dit sal ondersoek. Natuurlik is 
SARL-lede gelisensieer is om op 472 kHz op `n sekondêre basis te werk. In die 
lys van frekwensie toekenning is 4720 kHz as lugvaartmobiel getoon. In sommige 
lande word dit ook gebruik vir kommersiele uitsaai. Enige werking op 4720 kHz 
sal nie `n vliegtuig laat neerstort nie, maar in elk geval was daar geen operasie 
deur radioamateurs op die frekwensie nie. Die les van hierdie storie is, luister 
en kry die feite reg voor jy optree en paniek veroorsaak. 


“BIG TIME” DX OP 5MHZ 


Chris Burger ZS6EZ het verskeie DX-kontakte op 5 MHz deur GG gemaak. 
Onder die lande wat hy gewerk het, is die VSA, die Verenigde Koninkryk 
en Israel. Baie geluk! As jy op 5 MHz werk, stuur jou logstate aan propre- 
search@sarl.org.za 


NOMINASIES VIR MTN RADIO AMATEUR VAN DIE JAAR TOEKEN- 
NING SLUIT EEN WEEK OOR 


Nominasies vir die 2013 MTN Radio Amateur van die Jaar-toekennings sluit 
oor net meer as 'n week, op 10 Junie. Daar is drie toekenningkategorieë: Garth 
Milne Technical Innovation Award, MTN Radioamateur van die Jaar-toekenning 
en die MTN Amateur Radio Community Service Award. Vir meer besonderhede 
en 'n nominasievorm besoek asseblief www.amateurradio.org.za. 


Gebruik hierdie geleentheid om `n radioamateur wat 'ngroot bydrae tot amateur- 
radio in een van die drie kategorieë gemaak het te erken. Sluit soveel moontlik 
inligting oor die genomineerde in om sodoende die beoordelaars in staat te stel 
om die regte keuse te maak. Al inligting wat die beoordelaars het om te gebruik 
is dit wat in die nominasiedokument ingesluit is. 


SARLOHOME OP SATERDAG 15 JUNIE BIED INLIGTING OOR KOM- 
PETISIES 


Sluit by Geoff Levey, ZS6GRL aan vir die eerste SARLOHOME byeenkoms op 


Saterdag, 15 Junie by die Nasionale Amateurradiosentrum om meer te leer oor 
kompetisies. SARLOHOME is `n nuwe kwartaallikse geleentheid wat deur die 
Liga aangebied word om juis te wys hoeveel pret amateurradio is. 


Geoff sal die verskillende terme wat in wedstrydreëls gebruik word verduidelik, 
hoe om `n log in te stuur en die inligting wat in die log vereis word aandui. Hy sal 
ook die gebruik van die N1MM sagteware verduidelik. Bring 'n geheuestokkie 
en neem `n afskrif van die wedstrydlogsagteware huis toe. 


SARLOHOME begin om 10:00 en eindig om ongeveer 12:30. Dit is gratis vir 
SARL-lede en R50 vir nie-lede. Verversings sal bedien word. Met die belan- 
grikste SARL HEF wedstryd op hande is dit die ideale geleentheid vir nuwelinge 
in amateurradio en diegene wat nie ernstig deelneem aan kompetisies nie. Leer 
hoeveel pret dit kan wees as jy net weet hoe. Om te help met spyseniering, 
stuur `n e-pos aan admin@sarl.org.za of skakel Mariska by 011 675 2393 om te 
laat weet dat jy kom. 


KLUBNUUS PEARS Die nuutverkose komitee van PEARS, die “Port Elizabeth 
Amateur Radio Society” is: 


Voorsitter: ZS2NT, Nicholas Thompson Ondervoorsitter: ZS2GV, Glen Cum- 
mings Sekretaris/Funksies: ZS2PTY, Patsy Kruger Tesourier: ZS2RT, Clive 
Fife Openbare Betrekkinge: ZS2JO, Johannes Geldenhuys Funksies/ Rally 
organising : ZR2TX, Tony Allen @OSX Verspreiding, Kompetisies en 'Toeken- 
nings: ZS2EC, Theunis Potgieter Tegnies/Herhalers, wifi, Webwerf en ZS2PE: 
ZS2AAW, Chris Scarr 


Ons gelukwense aan die nuwe komitee. 


SOUTPANSBERG HERLEEF Die Soutpansberg Amateurradio Klub van die 
Limpopo-provinsie het op 11 Mei 2013 na 'n aantal jare se onaktiwiteit weer `n 
AJV in Polokwane gehou om die klub te hervestig. 18 lede was teenwoordig n 
Nuwe grondwet is aanvaar en 'n komitee verkies. 


Die komitee is soos volg: 


Voorsitter: Karel Bezuidenhout, ZS6WN Onder-voorsitter: Willem Badenhorst, 
ZSGWAB Sekretaris/tesourier: Karel Bezuidenhout Jnr, ZU6GKB Openbare 
skakeling & RAFE: Thinus Joubert, ZS6TDS 'Tegnies & herhalers: Eben 
Liebenberg, ZSGEBN. 


KOMPETISIENUUS 


763 NAELLOOP Die Z$3 Naelloop op die 5de Mei was goed ondersteun. 108 
Amateurs was aktief tydens die naelloop en 20 logstate, waarvan drie as kon- 
trolestate gebruik was, is ontvang. 


Die uitslae is soos volg vir die uur op die lug: 1ste: ZS3R, Christo van Rensburg, 
102 punte. 2de: ZSAJAN, Jan Botha, 86 punte. 3de: ZS4DZ, Johan van Zijl, 61 
punte. dde: ZS6GYH, Mitchel Mynhardt, 56 punte. 


Die Noord-Kaap Amateur Radio Klub bedank almal wat deelgeneem het en 
moeite gedoen het om `n logstaat in te stuur. 


ZS4 NAELLOOP Op Sondag 9 Junie 2013 tussen 14:00 en 15:00 is die ZS4 Nael- 
loop op die lug. Dit is 'n prettige aktiwiteit om kontakte tussen radioamateurs 
in die Vrystaat en radioamateurs in Suider-Afrikaanse lande te bevorder. Die 
naelloop is `n foon en GG kompetisie op die 40-meter band. ZS4-stasies ruil 
'n RS(T) verslag en dorp naam of afkorting uit. Vir alle ander stasies dit is `n 
RS(T) verslag en provinsiale- of land afkorting. 


Telling - Vir 4S4: kontakte met stasies in ZS4 is 1 punt werd en kontakte met 
stasies in ander 7ZS gebiede of Suider-Afrikaanse lande is 2 punte werd. Vir 
ander stasies: kontakte met stasies in ZS4 is 2 punte werd en kontakte met 
stasies in eie of ander ZS gebiede (uitgesluit ZS4) of Suider-Afrikaanse lande is 
1 punt werd. 


Kontak met die Bloemfontein ARK, ZS4BFN, Vrystaat Radioklub, ZS4B, die 
Welkom Radioklub, ZS4WRC, en die Sasolburg ARK, ZS4SRK is 5 punte werd, 
slegs een kontak per stasie word toegelaat. ZSABFEN sal aktief wees rondom 7 
130 kHz en ZS4B rondom 7 150 kHz. 


Logstate moet teen 17 Junie per e-pos ingedien word aan riaanzsdpr@gmail.com 
met `n afskrif aan fwolff@global.co.za. `n Sertifikaat sal toegeken word aan die 
1ste, 2de en 3de plekke in die kompetisie. 


SARL HERFS @ORP-KOMPETISIE Die uitslae van die SARL Herfs ORP- 
kompetisie. Daar was baie aktiwiteit in hierdie kompetisie, wat bemoedigend 
is. Ongelukkig is slegs 10 logstate ontvang. 


Andre, ZS2ACP, het met die louere weggestap met 280 punte, gevolg in die 
tweede plek deur Francois, ZS6FEDX, met 259 punte en Ed, ZS6UT, in die derde 
plek met 192 punte. Hulle is gevolg deur ZS6BNE, ZS6A, ZS6BTY, ZS2NF, 
ZS2PE, AS6GRL en ZS6MHH. Die volledige uitslae sal gepubliseer word in HF 
Happenings 560. Baie geluk aan die wenners. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Nie een van die magnetiese eenvoudige sonvlekke huisves genoeg energie 
vir ernstige sonfakkels nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 50. Die geomagnetiese magneetveld 
mag versteur word. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan van tyd-tot-tyd oor daglig paaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 


2 Junie Keerdatum vir indien van SARL Digitale Kompetisie logstate. 9 Junie 
Z7S4 Naelloop vanaf 14:00 to 15:00. 15 Junie Eerste SARLGHOME byeenkoms 
by die Nasionale Amateurradiosentrum. 15/16 Junie - Eerste naweek van die In- 
ternasionale Museumnaweke se geleentheidsnaweke, registreer jou museumstasie 
by www.ukradioamateur.co.uk/imw. 17 Junie Keerdatum vir Z7S4 Naelloop 
logstate. 22/23 Junie - Tweede naweek van die Internasionale Museumnaweke 
se geleentheidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 205 en 17 660 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vetal- 
ings deur Richard Peer, ZS6UK, saamgestel en geredigeer deur Louis Kirstein, 
ZSILK. 


Dankie dat u geluister het, 73. 
/EX 


